
	KOMMISSIONEN FOR DE EUROPÆISKE FÆLLESSKABER HAR -


Bruxelles, den 10.4.2008
KOM(2008) 8 endelig
Forslag til

RÅDETS FORORDNING

om ændring af Rådets forordning (EF) nr. 866/2004 om en ordning i henhold til artikel 2 i protokol nr. 10 til tiltrædelsesakten vedrørende regler for varer, tjenesteydelser og personer, der passerer den grønne linje på Cypern

(forelagt af Kommissionen)

BEGRUNDELSE
Ved forordning (EF) nr. 866/2004 indførte Rådet i henhold til artikel 2 i protokol 10 til tiltrædelsesakten af 2003 en ordning med særlige regler for varer, tjenesteydelser og personer, som passerer linjen mellem de områder af Republikken Cypern, hvor regeringen for Republikken Cypern ikke udøver faktisk kontrol, og de områder, hvor regeringen for Republikken Cypern udøver faktisk kontrol.
Handelen og det økonomiske samspil på øen bør udbygges i lyset af de erfaringer, der er indhøstet, siden den forordning, der indførte den sidste væsentlige ændring (Rådets forordning (EF) nr. 293/2005), trådte i kraft. Med henblik herpå bør told på landbrugsprodukter med oprindelse i de områder, hvor regeringen for Republikken Cypern ikke udøver faktisk kontrol, ophæves generelt. Til dato er kun told på citrusfrugter blevet ophævet ved Kommissionens forordning (EØF) nr. 1624/2005. I fremtiden kan en så omstændelig procedure undgås. For at gøre dette muligt, foreslås det at styrke sikkerhedsklausulen i forordningen.
Der er også behov for at sikre en gennemsigtig regulering af den midlertidige indførsel af varer (i op til 6 måneder) fra de områder af Republikken Cypern, hvor regeringen for Republikken Cypern ikke udøver faktisk kontrol, til de områder, hvor regeringen for Republikken Cypern udøver faktisk kontrol. Formålet hermed er for det første at fremme levering af tjenester over linjen fra virksomheder, der er etableret i de områder, hvor regeringen for Republikken Cypern ikke udøver faktisk kontrol, ved at give dem mulighed for at medbringe deres udstyr. For det andet skal det være lettere for sådanne virksomheder at deltage i handelsmesser eller lignende arrangementer i de områder, hvor regeringen for Republikken Cypern udøver faktisk kontrol. For det tredje bør varer, der er bestemt til at blive repareret i de områder, hvor regeringen for Republikken Cypern udøver faktisk kontrol, have mulighed for at passere linjen. Der bør forelægges rimeligt bevis for, at indførslen af de pågældende varer er midlertidig. De foreslåede ændringer tager højde for, at de nærmere omstændigheder i forbindelse med den midlertidige indførsel kan blive reguleret ved gennemførelsesbestemmelser. I praksis vil dette kunne ske ved en revision af Kommissionens forordning (EF) nr. 1480/2004 kort efter vedtagelsen af denne foreslåede ændring af forordningen.
Endelig bør den samlede værdi af varer, som personer, der passerer linjen, medfører i deres personlige bagage, forhøjes væsentligt fra 135 EUR til 260 EUR med henblik på at fremme den økonomiske udvikling i de områder, hvor regeringen for Republikken Cypern ikke udøver faktisk kontrol.
Forslag til
RÅDETS FORORDNING
om ændring af Rådets Forordning (EF) Nr. 866/2004 om en ordning i henhold til artikel 2 i protokol nr. 10 til tiltrædelsesakten vedrørende regler for varer, tjenesteydelser og personer, der passerer den grønne linje på Cypern
RÅDET FOR DEN EUROPÆISKE UNION HAR -
under henvisning til protokol nr. 10 om Cypern til tiltrædelsesakten af 2003
, særlig artikel 2,
under henvisning til protokol nr. 3 til nævnte tiltrædelsesakt om de baseområder i Cypern, hvorover Det Forenede Kongerige Storbritannien og Nordirland udøver overhøjhed
, særlig artikel 6,
under henvisning til forslag fra Kommissionen, og
ud fra følgende betragtninger:
(1) Rådets forordning (EF) nr. 866/2004 af 29. april 2004 om en ordning i henhold til artikel 2 i protokol nr. 10 til tiltrædelsesakten
 fastsætter særlige regler vedrørende varer, tjenesteydelser og personer, som passerer linjen mellem de områder af Republikken Cypern, hvor regeringen for Republikken Cypern ikke udøver faktisk kontrol, og de områder af Republikken Cypern, hvor regeringen for Republikken Cypern udøver faktisk kontrol.
(2) Handelen og det økonomisk samspil på øen bør udbygges i lyset af de erfaringer, der er indhøstet, siden den forordning, der indførte den forrige ændring, trådte i kraft.
(3) Med henblik herpå bør told på landbrugsprodukter med oprindelse i de områder af Republikken Cypern, hvor regeringen for Republikken Cypern ikke udøver faktisk kontrol, ophæves generelt. For at gøre dette muligt er det nødvendigt at styrke sikkerhedsklausulen i forordning (EF) nr. 866/2004.
(4) Midlertidig indførsel af varer fra de områder af Republikken Cypern, hvor regeringen for Republikken Cypern ikke udøver faktisk kontrol, til de områder af Republikken Cypern, hvor regeringen for Republikken Cypern udøver faktisk kontrol, bør reguleres med henblik at fremme levering af tjenesteydelser over linjen fra virksomheder, der er etableret i de områder af Republikken Cypern, hvor regeringen for Republikken Cypern ikke udøver faktisk kontrol, og gøre det lettere for sådanne virksomheder at deltage i handelsmesser eller lignende arrangementer i de områder af Republikken Cypern, hvor regeringen for Republikken Cypern udøver faktisk kontrol. Desuden bør varer, der er bestemt til at blive repareret i de områder af Republikken Cypern, hvor regeringen for Republikken Cypern udøver faktisk kontrol, have mulighed for at passere linjen.
(5) Der bør forelægges rimeligt bevis for, at de pågældende varer indføres midlertidigt. Toldmyndighederne i Republikken Cypern eller i "Eastern Sovereign Base Area" ("baseområdet") kan kræve sikkerhedsstillelse til dækning af toldskyld eller skattegæld, der måtte opstå, hvis visse midlertidigt indførte varer ikke bringes tilbage til de områder af Republikken Cypern, hvor regeringen for Republikken Cypern ikke udøver faktisk kontrol, 

(6) For personer, der passerer linjen, mellem de områder af Republikken Cypern, hvor regeringen for Republikken Cypern ikke udøver faktisk kontrol, og de områder af Republikken Cypern, hvor denne regering udøver faktisk kontrol, bør det præciseres, at deres personlige ejendele anses for at være angivet til midlertidig indførsel. Det samme gælder transportmidler.
(7) Den samlede værdi af varer, som medføres i deres personlige bagage af personer, der passerer linjen mellem de områder af Republikken Cypern, hvor regeringen for Republikken Cypern ikke udøver faktisk kontrol, og de områder af Republikken Cypern, hvor denne regering udøver faktisk kontrol, bør forhøjes væsentligt for at fremme den økonomiske udvikling i de områder af Republikken Cypern, hvor regeringen for Republikken Cypern ikke udøver faktisk kontrol.
(8) Forordning (EF) nr. 866/2004 bør derfor ændres tilsvarende -
UDSTEDT FØLGENDE FORORDNING:
Artikel 1
I forordning (EF) nr. 866/2004 foretages følgende ændringer:
1. Artikel 4, stk. 2, affattes således:
'2. Der fremlægges ikke toldangivelse for varer omhandlet i stk. 1. De pålægges ikke told eller afgifter med tilsvarende virkning. For at sikre effektiv kontrol skal de varemængder, der passerer linjen, registreres.'
2. Følgende indsættes som artikel 4a: 

'Artikel 4a
Midlertidig indførsel af varer
1.
Med undtagelse af varer, som er omfattet af dyre- og plantesundhedsmæssige bestemmelser, kan følgende varer indføres midlertidigt fra de områder af Republikken Cypern, hvor regeringen for Republikken Cypern ikke udøver faktisk kontrol, til de områder af Republikken Cypern, hvor regeringen for Republikken Cypern udøver faktisk kontrol: 

(a) personlige ejendele, som der med rimelighed kan være behov for under rejsen, samt sportsudstyr, der medføres af personer, der krydser linjen 

(b) transportmidler 

(c) fagligt udstyr
(d) varer, der skal repareres 

(e) varer, der skal udstilles eller anvendes ved et offentligt arrangement.
2.
De i stk. 1 omhandlede varer må indføres for en periode på højst seks måneder. 
3.
De i stk. 1 omhandlede varer behøver ikke at opfylde de betingelser, der er fastsat i artikel 4, stk. 1.
4.
Hvis de i stk. 1 omhandlede varer ved udløbet af den frist for midlertidig indførsel, der er fastsat i stk. 2, ikke er ført tilbage til de områder af Republikken Cypern, hvor regeringen for Republikken Cypern ikke udøver faktisk kontrol, vil de blive beslaglagt af toldmyndighederne i Republikken Cypern. 
5.
Artikel 229, 232, 579 og 581 i Kommissionens forordning (EØF) nr. 2454/93(
) finder tilsvarende anvendelse for midlertidig indførsel af de varer, der er nævnt i stk. 1, litra a) og b).

For midlertidig indførsel af de varer, der er nævnt i stk. 1, litra c) og d) og e), anvendes følgende procedure:
Varerne skal være ledsaget af en angivelse udfærdiget af den person, der indfører dem, med oplysning om formålet med den midlertidige indførsel, i givet fald suppleret med dokumentation, og med rimeligt bevis for, at de pågældende varer hører under en af de tre kategorier, der er anført i stk. 1, litra c), d), og e).
(b)
Varerne registreres af toldmyndighederne i Republikken Cypern eller myndighederne i baseområdet, når de indføres og forlader de områder af Republikken Cypern, hvor regeringen for Republikken Cypern udøver faktisk kontrol, eller baseområdet. 
(c)
Toldmyndighederne i Republikken Cypern eller myndighederne i baseområdet kan gøre den midlertidige indførsel af varerne betinget af, at der stilles sikkerhed til dækning af eventuel toldskyld eller skattegæld.
6.
Kommissionen kan fastsætte specifikke regler efter proceduren i artikel 4, stk. 12.
3. Artikel 6, stk. 1 og 2, affattes således: 
'1. Rådets direktiv 69/169/EØF(*) og Rådets forordning (EØF) nr. 918/83 finder ikke anvendelse, men varer, som personer, der passerer linjen, medfører i deres personlige bagage, fritages for omsætningsafgift og punktafgift samt for importafgifter, hvis de er uden handelsmæssig karakter og deres samlede værdi ikke overstiger 260 EUR pr. person.
2. Mængdegrænsen for fritagelsen for omsætningsafgift og punktafgift samt importafgifter er 40 cigaretter og 1 liter spiritus til personligt forbrug.'
(*) EFT L 133 af 4.6.1969, s. 6.'
4. Artikel 11, stk. 4, andet punktum, affattes således: 

'I andre nødsituationer, især forårsaget af uregelmæssigheder, handelsforvridninger eller svig, eller hvis der opstår andre ekstraordinære omstændigheder, som kræver øjeblikkelig indsats, kan Kommissionen i samråd med regeringen for Republikken Cypern straks anvende de strengt nødvendige foranstaltninger til udbedring af denne situation.'
Artikel 2
Denne forordning træder i kraft på tredjedagen efter offentliggørelsen i Den Europæiske Unions Tidende.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den […].

På Rådets vegne

Formand

[…]

�	EUT L 236 af 23.9.2003, s. 955.


�	EUT L 236 af 23.9.2003, s. 940.


�	EUT L 161 af 30.4.2004, s. 128, berigtiget i EUT L 206 af 9.6.2004, s. 51. Senest ændret ved Kommissionens forordning (EF) nr. 1283/2005 (EUT L 203 af 4.8.2005, s. 8).


�	Kommissionens forordning (EØF) nr. 2454/93 af 2. juli 1993 om visse gennemførelsesbestemmelser til Rådets forordning (EØF) nr. 2913/92 om indførelse af en EF- toldkodeks (EFT L 253 af 11.10.1993, s. 1). Senest ændret ved forordning (EF) nr. 883/2005 (EUT L 148 af 11.6.2005, s. 5).

